Dune de Pilat

La Dune de Pilat er den største sanddyna i Europa. Den ligger i La Teste-de-Buch i området ved Arcachonbukta i Frankrike, 60 km fra Bordeaux. Sanddynen er dannet ved at sand fra den lokale stranden tørker ut i sola og blir blåst innover av vind fra havet.

Pilat staves noen ganger Pyla, som er navnet på den nærmeste byen, Pyla-sur-Mer, som ligger i kommunen La Teste-de-Buch i departementet Gironde.

Størrelse 
Sanddyna er ca. 60 000 000 m³, og er omkring 500 m bred (fra øst til vest) og 3 km lang (fra nord til sør). Høyden er jevnt stigende fra stranden og når sin høyeste høyde på 107 meter over havet før den skrår bratt ned mot skogkanten.

Eksterne lenker 
 
  Webside på engelsk om sanddyna

Landformer i Frankrike
Gironde
Sanddyner